కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఉప్పల్‌‌లో కోహ్లిసేన ఆసీస్ భరతం పడుతుందా?
ఆసీస్‌తో వన్డే సిరీస్ ఆడే జట్టుతోనే ప్రపంచకప్‌ బరిలోకి దిగుతామని సెలక్షన్ కమిటీ ఛైర్మన్ ఎమ్మెస్కే ప్రసాద్‌తో పాటు సారథి విరాట్ కోహ్లి సంకేతాలిచ్చిన నేపథ్యంలో అందరూ కన్ను ఈ సిరీస్‌పై పడింది.
Samayam Telugu | Updated:
Mar 2, 2019, 11:03AM IST
ఉప్పల్‌‌లో కోహ్లిసేన ఆసీస్ భరతం పడుతుందా?
హైలైట్స్
ఐదు వన్డేల సిరీస్‌లో భాగంగా ఉప్పల్ స్టేడియంలో ఈరోజు తొలి వన్డే జరగనుంది.
ప్రపంచకప్ సన్నాహకంగా ఈ సిరీస్‌ను భావిస్తోంది టీమిండియా.
స్వదేశంలో ఆస్ట్రేలియాతో తలపడేందుకు టీమిండియా సన్నద్ధమైంది. ఆసీస్‌తో జరిగే ఐదు వన్డేల సిరీస్‌ను ప్రపంచకప్‌కు సన్నాహకంగా భారత్ భావిస్తోంది. ఆస్ట్రేలియా, న్యూజిలాండ్‌ పర్యటనల్లో అద్భుత విజయాలు సాధించిన కోహ్లి సేన... విదేశాల్లోనూ తాము పులలమేనని నిరూపించింది. అయితే సొంత గడ్డపై ఆసీస్‌తో జరిగిన రెండు టీ20ల సిరీస్‌ను కోల్పోవడంతో జట్టు నిరాశలో ఉంది. అయితే జరగనున్నది వన్డే ప్రపంచకప్ కావడంతో తాజా సిరీస్‌లో సత్తా చాటి ఆత్మవిశ్వాసంతో ఇంగ్లండ్ గడ్డపై అడుగుపెట్టాలని భారత్ భావిస్తోంది.
ఆసీస్‌తో వన్డే సిరీస్ ఆడే జట్టుతోనే ప్రపంచకప్‌ బరిలోకి దిగుతామని సెలక్షన్ కమిటీ ఛైర్మన్ ఎమ్మెస్కే ప్రసాద్‌తో పాటు సారథి విరాట్ కోహ్లి సంకేతాలిచ్చిన నేపథ్యంలో అందరూ కన్ను ఈ సిరీస్‌పై పడింది. టీ20 సిరీస్ గెలిచిన ఉత్సాహంలో ఆసీస్ వన్డే సిరీస్‌కు సిద్ధమవుతుంటే.. సిరీస్‌ను క్లీన్‌స్వీప్ చేయాలని టీమిండియా ప్లాన్ వేస్తోంది. బ్యాటింగ్, బౌలింగ్, ఫీల్డింగ్ విభాగాల్లో తిరుగులేకపోవడంతో పాటు స్వదేశంలో సిరీస్ జరుగుతుండటం భారత్ బలంగా కనిపిస్తోంది.
తొలి వన్డే జరుగుతున్న ఉప్పల్ స్టేడియంలో భారత్‌కు మిశ్రమ ఫలితాలు ఉన్నాయి. ఇక్కడ ఆసీస్‌తో జరిగి రెండు మ్యాచ్‌ల్లోనూ భారత్ ఓడిపోవడం గమనార్హం. టీమిండియా ప్రస్తుత ఫామ్‌ను లెక్కలోకి తీసుకుంటే గత రికార్డులు తిరగరాయడం ఖాయమని ఫ్యాన్స్ ధీమాగా ఉన్నారు. భారత్ ఉప్పల్‌లో చివరిసారిగా 2014లో వన్డే మ్యాచ్ ఆడింది. ప్రపంచకప్‌‌కు ముందు భారత్ కేవలం ఐదు వన్డేలు(ఆసీస్ సిరీస్) మాత్రమే ఆడనుంది. దీంతో ఈ సిరీస్‌లో ఎలాగైనా సత్తా చాటాలని ఆశిస్తోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.